Source: https://www.riigiteataja.ee/redaktsioonide_vordlus.html?grupiId=158789&vasakAktId=13244826
Timestamp: 2020-04-02 07:14:02+00:00

Document:
Välisriigis omandatud proviisori kvalifikatsiooni Eestis nõutava kvalifikatsiooniga võrdlemise kord – Riigi Teataja
Välisriigis omandatud proviisori kvalifikatsiooni Eestis nõutava kvalifikatsiooniga võrdlemise kord
Jõustumine: 01.01.201026.10.200801.07.2005
Määrus kehtestatakse «Ravimiseaduse» § 59 lõike 3 alusel.
(1) Määrus kehtestab välisriigis proviisori kvalifikatsiooni omandanud isiku kvalifikatsiooni võrdlemise korra Eestis nõutava kvalifikatsiooniga.
(2) Määrust kohaldatakse välisriigis proviisori kvalifikatsiooni omandatud isiku tunnustamistaotluse menetlemisel Terviseametis juhul, kui:
1) isik soovib töötada farmaatsia valdkonnas Eesti Vabariigis;
2) [Kehtetu – RTL 2008, 86, 1200 - jõust. 26.10.2008]
3) isik on enne 1. maid 2004. a töötanud Eesti Vabariigis ja soovib töötada farmaatsia valdkonnas väljaspool Eesti Vabariiki.
3) proviisori kvalifikatsioon – dokumentaalselt tõendatud farmaatsia-alane kõrgharidus ning käesolevas määruses sätestatud juhtudel töökogemus, mida nõutakse proviisorina töötamiseks.
§ 3. Proviisori kvalifikatsiooni võrdlemiseks esitatavad dokumendid
(1) Proviisorina tunnustamist taotlev isik (edaspidi taotleja) esitab Terviseametile tunnustamistaotluse ja järgmised kvalifikatsiooni tõendavad dokumendid:
1) kutset tõendava dokumendi (dokumentide) koopiad;
2) akadeemilise õiendi koopia;
3) õppekava ja selle eesti-, vene- või ingliskeelne tõlge;
4) määruses sätestatud juhtudel tööraamat, tööleping või töötamist tõendav muu dokument, mis kinnitab, et taotleja on tunnustamistaotluse esitamisele eelnenud viie aasta jooksul vähemalt kolm järjestikust aastat töötanud farmaatsia valdkonnas;
5) [Kehtetu – RTL 2008, 86, 1200 - jõust. 26.10.2008]
[Kehtetu – RTL 2008, 86, 1200 - jõust. 26.10.2008]
(2) Kvalifikatsiooni tõendavatele dokumentidele lisatakse järgmiste dokumentide koopiad:
2) nimemuutust tõendavad dokumendid.
(3) Terviseametil on õigus taotlejalt nõuda, et käesoleva paragrahvi lõike 1 punktis 4 nõutud dokument esitatakse hiljemalt kolm kuud pärast selle väljaandmist.
(4) Põhjendatud kahtluse korral võib Terviseamet nõuda, et taotleja esitaks välisriigi pädeva asutuse poolt välja antud tõendi käesoleva paragrahvi lõikes 1 nimetatud kvalifikatsiooni tõendavate dokumentide autentsuse kohta.
§ 4. Proviisori kvalifikatsiooni vastavuse Eestis nõutavaga võrdlemine taotlejal, kellel puudub töökogemus farmaatsia valdkonnas Eesti Vabariigis enne 1. maid 2004. a
Käesoleva määruse § 1 lõike 2 punktis 1 nimetatud taotleja proviisori kvalifikatsioon loetakse vastavaks Eestis omandatud kvalifikatsioonile ja isik võib Eesti Vabariigis töötada farmaatsia valdkonnas, välja arvatud osutada apteegiteenust, kui ta:
1) on läbinud proviisoriõppe riiklikult tunnustatud kõrgkoolis, mille õpe on kooskõlas Vabariigi Valitsuse 25. oktoobri 2004. a määruse nr 312 «Arstiõppe, loomaarstiõppe, proviisoriõppe, hambaarstiõppe, ämmaemandaõppe, õeõppe, arhitektiõppe ja ehitusinseneriõppe raamnõuded» §-des 14–16 ja lisas 3 olevate proviisoriõppele esitatavate nõuetega;
2) on tunnustamistaotluse esitamisele eelnenud viie aasta jooksul vähemalt kolm järjestikust aastat töötanud farmaatsia valdkonnas.
§ 5. [Kehtetu – RTL 2008, 86, 1200 - jõust. 26.10.2008]
§ 6. Proviisori kvalifikatsiooni vastavuse Eestis nõutavaga võrdlemine taotlejal, kes on farmaatsia valdkonnas töötanud Eesti Vabariigis enne 1. maid 2004. a
Käesoleva määruse § 1 lõikes 2 punktis 3 nimetatud taotleja proviisori kvalifikatsioon loetakse vastavaks Eestis omandatud kvalifikatsioonile ja isikule väljastatakse proviisori tunnustamistõend, kui ta:
2) on tunnustamistaotluse esitamisele eelnenud viie aasta jooksul töötanud Eesti Vabariigis farmaatsia valdkonnas vähemalt kolm järjestikust aastat.
Määrus jõustub 1. juulil 2005. a.

References: § 59

§ 3

§ 4
 § 1

§ 5

§ 6
 § 1